proxectonos/corpus_dominio_legal_administrativo_tmp huggingface dataset:
16/07/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 11 de xullo de 2019 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Arteixo (expediente IN407A 2015/201-1 Mod.2)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada modificado 2 recuamento LMT, GRN-708 rúa Brasil, no concello de Arteixo (expediente IN407A 2015/201-1 Mod.2), por resolución da Xefatura Territorial da Consellería de Economía, Emprego e Industria da Coruña, do 5 de xullo de 2019, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15007 –A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 14 de agosto de 2019, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do concello de Arteixo, deducida da que se someteu a información pública no DOG do 17.04.2019, no BOP do 02.04.2019, e no xornal La Voz de Galicia do 04.04.2019, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 11 de xullo de 2019 Isidoro Martínez Arca Xefe Territorial da Coruña
16/07/2019 | Administración LocalMunicipal
Noia
Secretaría
Anuncio delegación de competencias na Xunta de Goberno Local

Con data 09.07.2019, o Sr. Alcalde ditou decreto núm.1840-2019 que aproba o seguinte: PRIMEIRO: Delegar na Xunta de Goberno Local as seguintes competencias do Alcalde, incluída a facultade de resolver os recursos de reposición contra os acordos que adopte este órgano colexiado nas seguintes materias: 1. Outorgamento, denegación, cambios de titularidade, prórrogas nos prazos de execución, resolución de licenzas de primeira ocupación das edificacións relacionadas coas licencias urbanísticas de obras maiores e de licenzas suxeitas a algún tipo de avalización ou incidencia ambiental.2. Licencias de segregación e parcelación.3. Aceptación das cesións urbanísticas.4. Aprobación ou rexeitamento de certificacións de obras e das facturas correspondentes.5. Aprobación dos instrumentos de planeamento de desenvolvemente do planeamento xeral non expresamente atribuídos ao Pleno e a aprobación dos instrumentos de xestión urbanística e dos proxectos de urbanización. SEGUNDO: Celebrar as sesión ordinarias da Xunta de Goberno Local do Concello de Noia con periocidade semanal no día e hora que o Alcalde sinale, segundo o previsto no art.30 do ROM. O alcalde poderá cambiar o día e a hora das sesións, así como suspendelas, en Semana Santa, Natividade ou outros períodos festivos; así como posponer ou avanzar a súa celebración dentro da mesma semana ou a inmediatamente posterior, cando o día de celebración sexa inhábil, cocorran circunstancias especiais ou se considere de interese por razón de operatividade e para o bo funcionamento do Concello. TERCEIRO: Fixar a data de constitución da Xunta de Goberno Local para o día 10 de XULLO de 2019, ás 13:00 horas en primeira convocatoria; e unha hora despois, en segunda convocatoria, no caso de non existir quórum. CUARTO: Notificar persoalmente aos designados, aos xefes das diferentes áreas e servizos municipais para o seu recoñecemento e efectos, lembrándolles que, de conformidade co artigo 177 do ROF para que os expedientes conclusos poidan incluirse na orde do día dunha sesión, haberán de estar en poder da Secretaría, coa correspondente proposta de acordo e co documento contable de consignación orzamentaria suficiente, no seu caso, tres días antes do sinalado para realizala. QUINTO: Ordear a publicación desta resolución no Boletín Oficial da Provincia, con indicación de que pon fin á vía administrativa e contra a cal se poderá interponer, potestativamente, recurso de reposición ante o memo órgano que ditou o acto, no prazo dun mes contado a partir do día seguinte ao da recepción da notificación da presente ou desde a sú publicación; ou ben, directamente, recurso contencioso-administrativo ante o xulgado que corresponda, dentro do prazo de dous meses contados a partir da mesma data, sen prexuízo de que se poida interponer calquera outro recurso que se estime pertinente. SEXTO: Dar conta do presente Decreto ao Pleno na seguinte sesión que teña lugar.” Noia, a 10 de xullo de 2019 O Alcalde Ado. Ariel Francisco Andres Damian De Rivera Zameza
16/07/2019 | Administración LocalMunicipal
Porto do Son
Delegación de competencias do Pleno da Corporación na Xunta de Goberno Local

En cumprimento do previsto nos arts.51.2 e 114 do RD 2568/1986, do 28 de novembro, de organización, funcionamento e réxime xurídico, faise público para xeral coñecemento que o Pleno da Corporación, na sesión do 04/07/2019 aprobou a delegación de parte das súas competencias na Xunta de Goberno Local, acordando: “Primeiro.- Delegar na Xunta de Goberno Local as seguintes competencias do Pleno da Corporación: 1. As competencias como órgano de contratación respecto dos contratos de toda clase cando o seu importe exceda do 10% dos recursos ordinarios do orzamento ou a súa duración sexa superior a 4 anos.2. A aprobación dos proxectos de obras e servizos cando aínda non estean previstos nos orzamentos.3. As competencias para o outorgamento de concesións e autorizacións e a adquisición e o alleamento de bens e dereitos, cando o seu valor supere o 10% dos recursos ordinarios do orzamento.4. O exercicio de accións xudiciais e administrativas e a defensa da Corporación en materias de competencia plenaria.5. A declaración de lesividade dos actos do concello.6. A concertación de operacións de crédito cuxa contía acumulada, dentro de cada exercicio económico, exceda do 10% dos recursos ordinarios do orzamento, así como a concertación das operacións de tesouraría cando o importe das operacións vivas en cada momento supere o 15% dos ingresos correntes liquidados no exercicio anterior, de conformidade co disposto na Lei reguladora das facendas locais.7. O establecemento e modificación de prezos públicos por servizos ou actividades que non resulten indispensables para a vida persoal ou social dos particulares, de solicitude ou recepción voluntaria e susceptibles de ser prestados ou realizados polo sector privado.8. A ampliación do número de anualidades e a modificación á alza das porcentaxes a aplicar cada ano ao crédito orzamentario correspondente para determinar a cantidade máxima dos gastos plurianuais autorizados en cada ano, nos termos previstos na normativa reguladora das facendas locais. Consonte ao disposto polo art.123.1 ROF, as comisións informativas ditaminarán previamente os asuntos que se sometan á decisión da Xunta de Goberno Local en exercicio das competencias delegadas polo Pleno, agás que se trate de asuntos declarados urxentes. Segundo.- Os actos ditados pola Xunta de Goberno Local no exercicio das competencias delegadas polo Pleno enténdense ditados polo órgano delegante, ao que lle corresponderá, en consecuencia, a resolución dos recursos de reposición que poidan interpoñerse. Terceiro.- Este acordo producirá efectos desde o día seguinte ao da súa adopción, sen prexuízo da súa publicación no BOP da Coruña e no taboleiro de editos do concello, de conformidade co previsto no art.51 ROF. Cuarto.- Dar conta deste acordo á Xunta de Goberno Local para os efectos da aceptación das competencias delegadas.” Porto do Son, 9 de xullo de 2019. O Alcalde- Presidente, Asdo.: Jose Luis Oujo Pouso.
16/07/2019 | Administración LocalMunicipal
Brión
Aprobación do padrón fiscal da taxa da escola infantil municipal do mes de xullo

ANUNCIO APROBACION PADRÓN TAXA POLA UTILIZACIÓN DOS SERVIZOS DA ESCOLA INFANTIL MUNICIPAL DE XULLO DE 2019 Mediante resolución da Alcaldía de data de 10.07.2019 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 12 de xullo de 2019 ao 12 de setembro de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 10 de xullo de 2019. O alcalde José Luis García García
16/07/2019 | Administración LocalMunicipal
Miño
Aprobación definitiva do expediente de modificación orzamentaria n.º 1/2019, vía crédito extraordinario

O Pleno do Concello de Miño, por acordo adoptado en sesión celebrada o día 16 de abril de 2019, aprobou inicialmente expediente de modificación orzamentaria n.º 1/2019, vía crédito extraordinario, no orzamento de gastos de 2017, prorrogado para 2019, por importe de 7.000,00 €. Dito acordo de aprobación inicial estivo exposto ao público polo prazo de 15 días, sen presentarse reclamación algunha, polo que queda definitivamente aprobado. En cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2017, prorrogado para o ano 2019, trala entrada en vigor do devandito expediente ascende á cantidade de 6.900.433,79 € no estado de gastos e de 7.712.362,48 € no estado de ingresos, correspondendo a cada capítulo as cantidades que se expresan segundo o seguinte detalle: G A S T O S I N G R E S O S O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir do día seguinte ao desta publicación. Miño, a 9 de xullo de 2019. O alcalde Manuel Vázquez Faraldo
16/07/2019 | Administración LocalMunicipal
Muros
Anunico delegación áreas

Por Resolución da alcaldía 884/2019, de data 9 de xullo de 2019. Resolveuse as delegacións xerais e específicas das atribucións da alcaldía do concello de Muros, cuxo contido é o seguinte: Considerando conveniente para o mellor funcionamento do concello de Muros o nomeamento de concelleiros/as delegados/as e tendo en conta o contido dos artigos 21.3 da Lei 7/1985 de 2 de abril reguladora das bases do réxime Local e 43 e seguintes do Regulamento de Organización Funcionamento e Réxime Xurídico das Entidades Locais, esta Alcaldía en uso das súas atribucións resolve: Primeiro.- Efectuar as seguintes delegacións, que comprenderán a xestións das correspondentes áreas: O contido das delegacións en favor dos concelleiros/as que se designan comprende a facultade de dirixir os servizos correspondentes ás áreas que comprenden, así como a de xestionalos, incluída a competencia para asinar escritos e comunicacións de trámite, recordatorios e outros semellantes é a facultade de resolver mediante actos administrativos que afecten a terceiros. Segundo.- Notifíquese esta resolución as/os concelleiras/os interesadas/os a fin de que expresen a súa aceptación. Esta resolución terá efectos dende dita aceptación polos concelleiros/as interesados/as Terceiro.- Publíquese esta resolución no Boletín Oficial da Provincia e no taboleiro de anuncios da sede electrónica do concello de Muros Cuarto.- Dese conta ao pleno da Corporación en cumprimento do establecido no artigo 38 do Regulamento de Organización, Funcionamento e Réxime Xurídico das Entidades Locais O que se publica para xeral coñecemento e en cumprimento do establecido na resolución En Muros, 10 de xullo de 2019 A alcaldesa - María Inés Monteagudo Romero
16/07/2019 | Administración LocalMunicipal
Porto do Son
Determinación da periodicidade das sesións ordinarias do Pleno da Corporación

Faise público para xeral coñecemento que o Pleno da Corporación, na sesión do 04/07/2019, aprobou a periodicidade coa que celebrará as súas sesións ordinarias, acordando: “Único.- Fixar a data de celebración das sesións ordinarias do Pleno da Corporación o segundo xoves de cada mes impar ás 20:00 horas. A Alcaldía- Presidencia, por razóns xustificadas que se deberán por de manifesto na convocatoria, poderá adiantar ou atrasar as sesións ordinarias do Pleno ata sete días naturais; en todo caso, a sesión celebrarase ás 20:00 horas.” Porto do Son, 9 de xullo de 2019. O Alcalde- Presidente, Asdo.: Jose Luis Oujo Pouso.
16/07/2019 | Administración LocalMunicipal
Miño
Decreto da Alcaldía de nomeamento dos e das tenentes de alcalde da Corporación 2019-2023

Constituída a nova Corporación, na sesión extraordinaria celebrada o día 15 de xuño de 2019, como consecuencia das Eleccións locais celebradas o día 26 de maio de 2019, estímase procedente deseñar o novo réxime de organización e funcionamento desde Concello, no que están presentes os tenentes de alcalde, como órganos de carácter necesario, segundo se configuran nos artigos 21.1. a) da Lei 7/1985, do 2 de abril, reguladora das bases do réxime local e 35.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidade locais e o artigo 59.2c da Lei 5/1997, de 22 de xullo, reguladora de la Administración Local de Galicia e o artigo 69 e 70 do Regulamento orgánico do Concello de Miño Segundo determinan os artigos 23.3. da LRBRL e 46 do ROF, os tenentes de alcalde son libremente nomeados polo alcalde de entre os membros da Xunta de Goberno Local e, onde esta non exista, de entre os concelleiros. Logo de ver o disposto nos parágrafos anteriores, esta Alcaldía en uso das facultades que lle confiren os artigos 21.2 da Lei 7/1985, do 2 de abril, e 46.1 do Regulamento de organización, funcionamento e réxime xurídico das entidade locais, resolve: Primeiro.- Nomear como tenentes de alcalde do Concello de Miño aos membros da Xunta de Goberno Local que a continuación se relacionan: PRIMEIRA TENENTE DE ALCALDE: DONA MARÍA CATALINA MORADO FARIÑA. SEGUNDA TENENTE DE ALCALDE DONA EMMA GONZÁLEZ ÁLVAREZ. TERCEIRA TENENTE DE ALCALDE: DONA YOLANDA BELLO PÉREZ. CUARTO TENENTE DE ALCALDE: DON AGUSTÍN SANZ HORCAJO. Ás tenentes de alcalde nomeadas e aos tenentes de alcalde nomeados, logo da aceptación do seu cargo, correspóndelles en canto tales, substituír o alcalde na totalidade das súas funcións e pola orde do seu nomeamento, nos casos de ausencia, enfermidade ou impedimento que imposibilite a este para o exercicio das súas atribucións. Segundo.- Notificar o presente decreto persoalmente ás persoas designadas, aos efectos do seu coñecemento, entendéndose a súa aceptación se, no prazo de tres días hábiles dende a recepción da devandita notificación, non se opoñen á mesma de forma expresa. Terceiro.- Publicar o presente decreto no BOP, sen prexuízo da súa efectividade a partir do día da data e dar conta ao Pleno do Concello desta resolución na primeira sesión que celebre. Miño, 8 de xullo de 2019 Dou fe, O Alcalde A secretaria Manuel Vázquez Faraldo Alejandra Rodríguez Menéndez
16/07/2019 | Administración LocalMunicipal
Porto do Son
Creación da Xunta de Concelleiros Delegados

En cumprimento do previsto no art.45 da Lei 39/2015, do 1 de outubro, do procedemento administrativo común das Administracións Públicas e de conformidade co previsto nos arts.74 e seguintes do Regulamento Orgánico Municipal, faise público para xeral coñecemento que o Pleno da Corporación, na sesión do 04/07/2019 aprobou a creación da Xunta de Concelleiros Delegados, acordando: “Primeiro.- Crear a Xunta de Concelleiros Delegados, baixo a dependenza xerárquica e funcional da Alcaldía, que estará integrada polo Alcalde- Presidente e polos concelleiros aos que se lle conferiron delegacións xenéricas ou especiais. A Xunta de Concelleiros Delegados non poderá adoptar acordos ou resolucións e as súas deliberacións materializarase en ditames con propostas de actuacións, directrices ou pautas, ou en aclaracións de cuestións de interese do concello. O funcionamento da Xunta de Concelleiros Delegados rexerase polo disposto nos arts.75, 76 e 77 do Regulamento Orgánico municipal. Segundo.- Dispor a publicación deste acordo no BOP da Coruña e no taboleiro de editos do concello.” Porto do Son, 9 de xullo de 2019. O Alcalde- Presidente, Asdo.: Jose Luis Oujo Pouso.
16/07/2019 | Administración LocalMunicipal
Vilasantar
Anuncio da conta xeral 2018

Conta xeral 2018 Informada a Conta Xeral do orzamento do Concello de Vilasantar do ano 2018 pola Comisión Especial de Contas na sesión celebrada con carácter extraordinario de o día 5 de xullo de 2019, exponse ao público durante o prazo de 15 días, durante os cales, e 8 días máis, as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, do 2 de abril, así como do artigo 212.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Vilasantar, 10 de xullo de 2019. O alcalde Fernando Pérez Fernández
01/07/2019 | Administración LocalMunicipal
Oroso
Aprobación de dedicacións parciais e exclusivas dos cargos da corporación

Con data de 25 de xuño de 2019 o Pleno da Corporación en sesión extraordinaria adoptou entre outros o seguinte acordo que se transcribe e que se procede á súa publicación para xeral coñecemento: 1º.- Alcaldía-Presidencia, con unha retribución bruta anual de 35.853,12 euros en 12 pagas mensuais e 2 extraordinarias, con unha dedicación mínima ao cargo de 30 horas semanais en cómputo anual.2º.- Concellería delegada de Urbanismo, Obras, Servizos e Medio Ambiente, con unha retribución bruta anual de 22.000,00 euros, en 12 pagas mensuais e 2 extraordinarias con unha dedicación mínima ao cargo de 27,5 horas semanais en cómputo anual.3º- Concellería delegada de Réxime Interior, Persoal, Patrimonio, Voluntariado, Xuventude, Mobilidade e Sanidade, con unha retribución bruta anual de 17.600,00 euros, en 12 pagas mensuais e 2 extraordinarias con unha dedicación mínima ao cargo de 25 horas semanais en cómputo anual.4º- Concellería delegada de Relacións Veciñais, Medio Rural, Parroquias e Xardíns, con unha retribución bruta anual de 14.000,00 euros, en 12 pagas mensuais e 2 extraordinarias con unha dedicación mínima ao cargo de 20 horas semanais en cómputo anual.1º.- Concellería delegada de cultura, comercio e industria e actividades lúdicas, con unha retribución bruta anual de 23.500,00 euros, en 12 pagas mensuais e 2 extraordinarias, ca xornada ordinaria de traballo do persoal da corporación.2º.- Concellería delegada de Mulleres, Ensino e Servizos Sociais, con unha retribución bruta anual de 23.500,00 euros, en 12 pagas mensuais e 2 extraordinarias, ca xornada ordinaria de traballo do persoal da corporación.3º) A devindicación e pago das contías establecidas farase do mesmo xeito que as retribucións do persoal do concello e poderán serán aumentadas anualmente coa aprobación dos orzamentos anuais da corporación no porcentaxe máximo previsto da lei de orzamentos xerais do estado para os gastos de persoal do sector público. Oroso 25 de xuño de 2019. O Alcalde. Jesus Laureano Landibar Romagnoli.
01/07/2019 | Administración LocalMunicipal
Cee
Nomeamento de concelleira de benestar social, igualdade e emprego

ASUNTO: Nomeamento de Concelleira de Benestar Social, Igualdade e Emprego EXPEDIENTE DECRETO: 2019/G003/000320 En virtude das facultades que me confire o artigo 43.3 do Regulamento de organización, funcionamento e réxime xurídico das Entidades Locais, e no uso das atribucións que me outorga a lexislación do réxime local, RESOLVO: PRIMEIRO.- Nomear a Melani Caño Vorobets, Dª EMILIA Mª TRILLO LOJO, Concelleira de Benestar social, Igualdade e Emprego, coa facultade de dirixir e xestionar en xeral os seguintes servizos que se detallan, non se inclúe a facultade de resolver mediante actos administrativos que afecten a terceros: - Coordinar os Servizos Sociais municipais e atención social. - Centro Social. - Asistencia e atención á 3ª idade. - Muller. - Relacións con institucións sociais (parroquias, Aspadex, Cáritas, Cruz Vermella, Asociacións veciñais e Organizacións Internacionais). - Coordinación dos Servizos Sanitarios Municipais. - Escola Taller, obradoiros e actividades de formación. - Axencia de Desenvolvemento Local. - Promover, e proxectar a política local en materia de asuntos sociales, programar, os plans de apoyo as persoas con discapacidade, maiores, infancia, menores e familia no marco das súas competencias. - Fomentar, elaborar e desarrollar plan e actuacións para a erradicacón da exclusión social e xestión de programas en materia de desarrollo e voluntariados. - En xeral as relacionadas coa concellería de benestar social, Igualdade e Emprego. SEGUNDO.- Que se dea traslado da presente resolución ó interesado, para aceptación. No caso de que non se acepte expresamente, no prazo de tres días hábiles contados dende a presente resolución, entenderase aceptada a mesma. TERCEIRO.- Que a presente resolución se publique no Boletín Oficial da Provincia e no Taboleiro de Anuncios da Casa do Concello, e se dea conta ao Pleno da Corporación. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, mércores 19 de xuño de 2019 A alcaldesa, Margarita Lamela Louzán A secretaria municipal, Rocío Hermida Cancela
01/07/2019 | Administración LocalMunicipal
Oroso
Aprobación de contías por asistencias a órganos colexiados

Con data de 25 de xuño de 2019 o Pleno da Corporación en sesión extraordinaria adoptou entre outros o seguinte acordo que se transcribe e que se procede á súa publicación para xeral coñecemento: 1º) A aprobación das seguintes contías por asistencias a órganos colexiados da corporación: · Asistencias a Plenos da corporación: 150 euros/sesión. · Asistencias a Comisións Informativas: 150 euros/sesión. · Asistencias a Comisión Especial de Contas: 150 euros/sesión. · Asistencias á Xunta de Goberno Local: 250 euros/sesión. Aboarase en todo caso por asistencias a órganos colexiados da mesma clase un máximo de dous asistencias mensuais. Oroso 25 de xuño de 2019. O Alcalde. Aranka Radovanovic Biritxinaga.
01/07/2019 | Administración LocalMunicipal
Negreira
Membros da Xunta de Goberno Local e Tenentes de Alcalde

Por Decreto de Alcaldía nº 133/2019, de data 25 de xuño de 2019, nomeáronse membros da Xunta de Goberno Local e Tenentes de Alcalde ós/ás seguintes Concelleiros/as: - Primeira Tenente de Alcalde: Dona María del Mar García Vidal. - Segundo Tenente de Alcalde: Don Iván Guardado Porto. - Terceiro Tenente de Alcalde: Don Juan Plata Barbazán - Cuarta Tenente de Alcalde: Dona María Josefa Vázquez Alende. O que se fai público en cumprimento dos artigos 46 e 52 do RD 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. Negreira, 25 de xuño de 2019 O alcalde Manuel Angel Leis Míguez
01/07/2019 | Administración LocalMunicipal
Cedeira
Resolución da Alcaldía: nomeamento de concelleiros-delegados

ANUNCIO Con data 26.06.2019 foi ditada a Resolución de Alcaldía núm.336/2019 que literalmente dí: “RESOLUCIÓN DA ALCALDÍA Asunto: NOMEAMENTO DE CONCELLEIROS-DELEGADOS D. Pablo Diego Moreda Gil, Alcalde-Presidente deste Concello, de conformidade coas atribucións conferidas polo artigo 43 e seguintes do Real Decreto 2568/1986, do 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locais, e coa finalidade de conseguir unha maior eficacia na xestión, RESOLVO: PRIMEIRO.–Efectuar a favor dos membros da Xunta de Goberno Local que se citan as seguintes delegacións xenéricas, referidas ás áreas que se determinan, e nas materias que no seu caso se detallan, ó abeiro do que dispón o artigo 43.3 do ROF, con facultades para dirixir e xestionar os servizos correspondentes, baixo a supervisión da Alcaldía, pero sen incluir a facultade de resolver mediante actos administrativos que afecten a terceiros: – D. Manuel Pérez Riola: Concelleiro-Delegado de Obras, Medio Rural, Persoal e Seguridade Cidadá. – D.ª Carmela Prieto Cal: Concelleira-Delegada de Turismo, Participación Cidadá e Xuventude. – D.ª Magdalena Pérez Villar: Concelleira-Delegada de Servizos Sociais e Igualdade. – D. Jesús Romero Carracelas: Concelleiro-Delegado de Deportes e Praias. SEGUNDO.–Efectuar a favor dos Concelleiros que se citan as seguintes delegacións especiais, ó abeiro do que dispón o artigo 43.4 e 43.5 do ROF, con responsabilidade para a dirección interna e xestión de servizos, baixo a supervisión da Alcaldía, sen incluir a facultade de resolver mediante actos administrativos que afecten a terceiros: – D.ª Ermitas García Ríos: Concelleira-Delegada de Cultura, Ensino e Bens de Interese Cultural. – D. Manuel Martínez López: Concelleiro-Delegado de Facenda e Servizos Económicos, Ocio e Tempo de lecer. SEGUNDO.–Mantense expresamente dentro das atribucións da Alcaldía-Presidencia a formalización dos contratos que o Concello firme con particulares, calquera que fose a materia sobre a que versen, tendo a condición de órgano de contratación cando non se houbese delegado expresamente na Xunta de Goberno Local ou nun Concelleiro-Delegado. Quedan expresamente incluídos dentro da Área de Presidencia a Concellería de Urbanismo, Medio Ambiente, Sanidade e Mar, e calquera outro servizo ou atribución non expresamente delegada. TERCEIRO.–Da presente Resolución darase coñecemento ao Pleno da Corporación na primeira sesión que este realice, notificándose ademais persoalmente aos designados e publicarase no Boletín Oficial da Provincia, sen prexuízo da súa efectividade dende o día seguinte ao da presente Resolución, conforme se indica no artigo 44.2 do Real Decreto 2568/1986, do 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locais.” En Cedeira, 26 de xuño de 2019 O Alcalde Pablo Diego Moreda Gil
01/07/2019 | Administración LocalMunicipal
Cee
Nomeamento membros da Xunta de Goberno Local

ASUNTO: NOMEAMENTO MEMBROS DA XUNTA DE GOBERNO LOCAL EXPEDIENTE DECRETO: 2019/G003/000316 En cumprimento do indicado no artigo 52 do Regulamento de Organización e Funcionamento das Corporacións Locais, conforme o ca, a Xunta de Goberno Local está integrada polo Alcalde, que a preside, e concelleiros nombrados libremente por él como membros da mesma. No mesmo senso, o artigo 23 da Lei 7/1985 do 2 de abril de Bases de Réximen local. No uso das atribucións que me outorga a lexislación do réxime local, RESOLVO: PRIMEIRO.- Nomear membros da Xunta de Goberno Local, os/as seguintes concelleiros/as: Dª Fengmei Idrach Salisbury D. RUBEN VILLAR AGULLEIRO D. LUIS GINES FELISBERTO CAPLAT LOPEZ COGOLLUDO SEGUNDO.- Que se dea traslado a presente resolución aos interesados, para aceptación. No caso de que non se acepte expresamente, no prazo de tres días hábiles, contados dende a presente resolución, entenderase aceptada a mesma. TERCEIRO.- Que a presente resolución se publique no Boletín Oficial da Provincia, no Taboleiro de Anuncios da Casa do Concello, e se dea conta ó Pleno da Corporación. CUARTO.- Quedan sin efecto cantos Decretos se houberan dictado con anterioridade o presente, relativos o nombramento dos membros da Xunta de Goberno do Concello de Cee, surtindo efectos o presente a partir do día da súa sinatura sen prexuizo da sua publicación. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, mércores 19 de xuño de 2019 A alcaldesa, Margarita Lamela Louzán A secretaria municipal, Rocío Hermida Cancela
01/07/2019 | Administración LocalMunicipal
Oroso
Nomeamento de tenentes de alcalde

Con data de 19/06/2019 a Alcaldía ditou resolución nº 780 que de seguido se transcribe e que se procede á súa publicación para xeral coñecemento: TENDO EN CONTA que o artigo 20 da Lei 7/1985, do 2 de abril, reguladora das bases do Réxime Local establece como órgano necesario da organización municipal a existencia de Tenentes de Alcalde. TENDO EN CONTA que, conforme ao artigo 21.2 da devandita Lei, o seu nomeamento corresponde á Alcaldía. TENDO EN CONTA o disposto no artigo 22 do Real Decreto Lexislativo 781/1986, do 18 de abril, polo que se aproba o Texto refundido das disposicións legais vixentes en materia de Réxime Local. TENDO EN CONTA que o artigo 46 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, establece que o seu nomeamento e cese realizarase por Resolución da Alcaldía da que se dará conta ao Pleno na primeira sesión que se celebre, notificándose persoalmente aos designados e publicándose no Boletín Oficial da Provincia, sen prexuízo da súa efectividade dende o día seguinte ao da sinatura da Resolución pola Alcaldía, se aquela non establece outra cosa. TENDO EN CONTA o previsto nos artigos 61.2 e 62 da Lei 5/1997, do 22 de xullo, de Administración local de Galicia, con esta data RESOLVO: PRIMEIRO. NOMEAR os seguintes Tenentes de Alcalde, con efectos dende o día seguinte ao da sinatura desta Resolución, aos concelleiros membros da Xunta de Goberno local: 1 er Tenente de Alcalde: Dª. Gabriela Eugenia Nora Elizabeth Arbella Pavlinova.2º Tenente de Alcalde: D. Antonio Leira Piñeiro.3 er Tenente de Alcalde: Dª. Eva Ana Migon Mogeano.4º Tenente de Alcalde: D. Luís Rey Villaverde. Corresponderalles substituír a esta Alcaldía na totalidade das súas funcións e pola orde do seu nomeamento, nos casos de ausencia, enfermidade ou impedimento que lle imposibilite para o exercicio das súas atribucións. TERCEIRO. DARLLE CONTA ao Pleno da Corporación na primeira sesión que teña lugar, notificándose persoalmente aos designados e publicándose no Boletín Oficial da Provincia, sen prexuízo da súa efectividade dende o día seguinte ao da súa sinatura. Oroso 25 de xuño de 2019 O Alcalde. Luis Adalberto Rubi Landry.
01/07/2019 | Administración LocalMunicipal
Vilarmaior
Nomeamento de tenentes de alcalde da corporación 2019-2023

ANUNCIO Por resolución da Alcaldía do 20 de xuño de 2019 nomeáronse os tenentes da alcalde da corporación 2019-2023 e de conformidade co disposto no artigo 46 do Regulamento de Organización, Funcionamento e Réxime Xurídico das Entidades Locais, publícase o nomeamento dos tenentes de alcalde de entre os concelleiros da corporación: Primeiro tenente de alcalde: D. Manuel Varela López. Segundo tenente de alcalde: D. Dionisio Rico Martínez. Terceiro tenente de alcalde: D. Raimundo González Becerra. Vilarmaior, 26 de xuño de 2019. O ALCALDE, Carlos Vázquez Quintián
01/07/2019 | Administración LocalMunicipal
Coirós
Corrreción de anuncio erróneo sobre aprobación definitiva Ordenanza recollida de lixo ou residuos sólidos urbanos de Coirós

Por error, no BOP de 15 de maio de 2019 número 91) foi publicado anuncio sobre este tema que no correspondía, por non adaptarse ao realmente aprobado polo Pleno Municipal e exposto ao público no BOP de 21 de marzo de 2019. Polo que o texto correcto que se publica é o seguinte: “O Pleno da Corporación Municipal, o pasado día catorce de marzo de dous mil dezanove, aprobou inicialmente a modificación do apartado 2 do artigo 5 da ordenanza fiscal reguladora da Taxa sobre recollida de lixo ou residuos sólidos urbanos; de Coirós.- De conformidade co artigo 17 do RDL 2/2004 de 5 de marzo, texto refundido da Lei reguladora das facendas locais, foi exposta ao público durante o prazo de 30 días, durante os que ninguén presentou reclamación ou alegación algunha, polo que esta modificación da ordenanza fiscal se considera definitivamente aprobada. Polo tanto o texto do apartado 2 do artigo 5 da ordenanza queda como segue: “2.- As cotas a aplicar, por ano, serán as siguintes: - Por cada vivenda. 57.00 € - Oficinas e despachos. 57.00 € - Establecimentos comerciais e industriais: De menos de 200 m2. 142.50 €. De >200 y <400 m2. 199,50 € De >400 y <1000 m2. 256,50 € De >1000 y <5000 m2. 342,00 € De >5000 m2. 665,00 € - Bares, Cafeterías e Restaurantes. 95,00 €. - Clubs, Salas de Festas e similares. 285,00 €.” A presente modificación da ordenanza fiscal, entrará en vigor dende o un de xaneiro de dous mil dezanove unha vez sexa publicado integramente no Boletín Oficial da Provincia, permanecendo en vigor ata a súa modificación ou derrogación expresa.” Coirós, dez de maio de dous mil dezanove O ALCALDE Asdo.: Francisco Quintela Requeijo
01/07/2019 | Administración LocalMunicipal
Zas
Anuncio de nomeamento de funcionario interino

ANUNCIO Mediante Resolución de Alcaldía núm.263/2019, do 27/06/2019, unha vez concluído o prodecemento de selección para cubrir unha praza da escala de administración xeral, subescala auxiliar administrativo con carácter interino, mediante o sistema de oposición, efectuouse o nomeamento de: ROMUALD CONSTANTINESCU SEMITIEL O que se fai público aos efectos do artigo 60 da Le 2/2015, do 29 de abril, do Emprego Público de Galicia e 25.2 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado polo Real Decreto 364/1995, do 10 de marzo. Zas, 27 de xuño de 2019. O alcalde Manuel Muiño Espasandín
01/07/2019 | Administración LocalMunicipal
Sada
Secretaría
Convocatoria para a contratación laboral temporal dun posto de Axente da Tecnoloxía da Información e da Comunicación

A Alcaldía do Concello de Sada aprobou polo Decreto núm.1217/19, do 26 de xuño, a seguinte convocatoria de selección de persoal laboral temporal: As bases da convocatoria estarán expostas ao público e a disposición das persoas interesadas nas Oficinas Municipais, Unidade de Persoal, Avda. da Mariña, 25, Tfno.981 620 075, e na páxina web municipal www.sada. gal. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 28 de xuño de 2019. O alcalde Óscar Benito Portela Fernández
01/07/2019 | Administración LocalMunicipal
Oroso
Aprobación da creación de postos de persoal eventual

Con data de 25 de xuño de 2019 o Pleno da Corporación en sesión extraordinaria adoptou entre outros o seguinte acordo que se transcribe e que se procede á súa publicación para xeral coñecemento: 1º) A aprobación da creación dos seguintes postos de persoal eventual: · Secretaría de Alcaldía, coas funcións establecidas no posto de traballo descrito na ficha 00.01.01 da vixente Relación de Postos de Traballo e coas retribucións en cómputo anual previstas na mesma e Anexo de Persoal do orzamento 2019.2º) A devindicación e pago das contías establecidas farase do mesmo xeito que as retribucións do persoal do concello e poderán serán aumentadas anualmente coa aprobación dos orzamentos anuais da corporación no porcentaxe máximo previsto da lei de orzamentos xerais do estado para os gastos de persoal do sector público. Oroso 25 de xuño de 2019. O Alcalde. Ilhan Trancho Laungani.
01/07/2019 | Administración LocalMunicipal
Carballo
Publicación de réxime de retribucións e indemnizacións dos membros da corporación

De conformidade co art.75.5 da lei 7/1985, polo presente anuncio dáse publicidade ao acordo adoptado polo Pleno deste concello, en sesión extraordinaria celebrada o 20 de xuño de 2019, relativo ao réxime de retribucións e indemnización dos membros da Corporación, acordo que se transcribe integramente a continuación: Todos os concelleiros asistentes percibirán a cantidade fixa de 100,00 euros. Pola realización desa función, ademais, os voceiros dos grupos municipais percibirán por asistencia ao Pleno a cantidade de 50,00 euros. Todos os concelleiros asistentes percibirán a cantidade fixa de 100,00 euros. Todos os concelleiros asistentes percibirán a cantidade fixa de 90.00 euros. Pola realización desa función, ademais, os Presidentes da Comisión Informativa, ou os seus substitutos, percibirán 60 euros por cada Comisión Informativa que presidan. os concelleiros asistentes ás Mesas de Contratación percibirán a cantidade fixa de 50,00 € o Presidente e 40,00 € os vogais. Segundo.- A porcentaxe a excluír das cantidades aprobadas por asistencias a órganos colexiados, será do 40 por cento, de acordo co disposto no artigo 17.2. b da Lei 35/2006, de 28 de novembro, do Imposto sobre a Renda das Persoas Físicas. Carballo, 26 de xuño de 2019 O Alcalde D. Evencio Ferrero Rodríguez
01/07/2019 | Administración LocalMunicipal
Cee
Periodicidade das sesións ordinarias da Xunta de Goberno Local

ASUNTO: Periodicidade Sesións Ordinarias da Xunta de Goberno Local EXPEDIENTE DECRETO: 2019/G003/000319 De conformidade co disposto no artigo 112.3 do RD 2568/1986, de 28 de novembro, artigos 4.1 a) e o artigo 47 do Texto refundido de réxime local e no uso das atribucións que me outorga a lexislación do réxime local, RESOLVO: PRIMEIRO.- Que se realice sesión ordinaria da Xunta de Goberno Local, o primeiro e terceiro MARTES de cada mes ás 8:30 horas. SEGUNDO.- Que se dea traslado da presente resolución ós membros da Xunta de Goberno Local. TERCEIRO.- Que a presente resolución se publique no Boletín Oficial da Provincia, no Taboleiro de Anuncios da Casa do Concello, e se dea conta ó Pleno da Corporación. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, mércores 19 de xuño de 2019 A alcaldesa, Margarita Lamela Louzán A secretaria municipal, Rocío Hermida Cancela
01/07/2019 | Administración LocalMancomunidades
Mancomunidade de Municipios da Comarca de Ordes
Aprobación definitiva de expediente de modificación de créditos 1SC 2019

ANUNCIO Aprobación definitiva de expediente de modificación de créditos 1SC 2019 Elevación automática a definitivo do acordo de aprobación inicial do expediente de modificación de créditos 1SC 2019 Rematado o prazo de exposición ao público do acordo da asemblea da Mancomunidade de Municipios da Comarca de Ordes de modificación de créditos 1SC 2019 sen presentarse reclamacións, enténdese elevado a definitivo, conforme ao disposto no artigo 177.2 en relación co 169.1 do Real Decreto Lexislativo 2/2004, do 5 de marzo, e 38.2 en relación 20.1 do Real Decreto 500/90, do 20 de abril, polo que se aproba o regulamento orzamentario. En cumprimento do artigo 169 da citada lei faise público o resumo por capítulos do estado de ingresos e de gastos trala aprobación do devandito expedientes. ESTADO DE INGRESOS ESTADO DE GASTOS Conforme ao artigo 171 en relación co 177 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Ordes, 26 de xuño de 2019. O presidente Roberto Rey Martínez
01/07/2019 | Administración LocalMunicipal
Cedeira
Resolución da Alcaldía: nomeamento de tenentes de alcalde

ANUNCIO Con data 26.06.2019 foi ditada a Resolución de Alcaldía núm.338/2019 que literalmente dí: “RESOLUCIÓN DA ALCALDÍA Asunto: NOMEAMENTO DE TENENTES DE ALCALDE D. Pablo Diego Moreda Gil, Alcalde-Presidente deste Concello, de conformidade co disposto no artigo 21.2. da Lei 7/1985, do 2 de abril, Reguladora das Bases do Réxime Local, no artigo 46.1 do Real Decreto 2568/1986, do 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locais, e 62 e 63 da Lei 5/1997, do 22 de xullo, de Administración Local de Galicia, RESOLVO: PRIMEIRO.–Nomear Tenentes de Alcalde aos Concelleiros seguintes: 1.º Tenente de Alcalde: D. Manuel Pérez Riola 2.º Tenente de Alcalde: D.ª Eduardo Mariano Caucean Abair 3.º Tenente de Alcalde: D.ª Magdalena Pérez Villar 4.º Tenente de Alcalde: D. Jesús Romero Carracelas Ós Tenentes de Alcalde, en canto tales, corresponderalles substituír a esta Alcaldía na totalidade das súas funcións e pola orde de nomeamento nos casos de ausencia, enfermidade ou impedimento que lle imposibilite para o exercicio das súas atribucións, así como desempeñar as funcións de Alcalde nos supostos de vacante na Alcaldía ata que tome posesión o novo Alcalde. SEGUNDO.–Nos casos de ausencia, enfermidade ou impedimento as funcións do Alcalde non poderán ser asumidas por quen corresponda sen expresa delegación. TERCEIRO.–Non obstante o anterior, cando esta Alcaldía se ausente do termo municipal por máis de vintecatro horas sen conferir delegación, será substituída polo Lara Isabel Zainescu Lapaz e, no seu defecto, polos seguintes na orde establecida, debendo dar conta desa circunstancia o resto da Corporación e, en particular, ós voceiros dos distintos grupos políticos municipais. CUARTO.–Notificar esta Resolución ós Jhon Freddy Eleuterio Bans, facéndolles constar que terán que manter informada a esta Alcaldía do exercicio das súas atribucións como Alcalde Accidental non podendo, no citado exercicio, modifica-las delegacións efectuadas por esta Alcaldía, nin outorgar outras novas. QUINTO.–Da presente Resolución darase conta ó Pleno na primeira sesión que realice, notificándose ademais persoalmente aos designados, e publicándose no Boletín Oficial da Provincia, sen prexuízo da súa efectividade dende a súa promulgación.” En Cedeira, 26 de xuño de 2019. O Alcalde, Pablo Diego Moreda Gil
01/07/2019 | Administración LocalMunicipal
Cee
Nomeamento de concelleiro de obras e urbanismo

ASUNTO: Nomeamento de Concelleiro de Obras e Urbanismo EXPEDIENTE DECRETO: 2019/G003/000321 En virtude das facultades que me confire o artigo 43.3 do Regulamento de organización, funcionamento e réxime xurídico das entidades locais e no uso das atribucións que me outorga a lexislación do réxime local, RESOLVO: PRIMEIRO.- Nomear ao Jonah Abbes Portuondo, D. RUBÉN VILLAR AGULLEIRO, Concelleiro de Obras e Urbanismo, coa facultade de dirixir e xestionar en xeral os seguintes servizos que se detallan, non se inclúe a facultade de resolver mediante actos administrativos que afecten a terceros: - Mantemento e apertura de vías públicas, alumeado, saneamentos e abastecemento na zona rural. - Mantemento e control de mobiliario público, fontes e lavadoiros en zona rural. - Desenvolvemento de proxectos en zonas de interese especial en zona rural. - Mantemento e coidado da área de recreo en zona rural. - En xeral os relacionados coas áreas ou materias, en relación o servizos anteriormente citados e calquer outro que se tramite nesta Concellaría relativa ao desenvolvemento no rural. SEGUNDO.- Que se dea traslado da presente resolución ó interesado, para aceptación. No caso de que non se acepte expresamente, no prazo de tres días hábiles contados dende a presente resolución, entenderase aceptada a mesma. TERCEIRO.- Que a presente resolución se publique no Boletín Oficial da Provincia, no Taboleiro de Anuncios da Casa do Concello, e se dea conta ó Pleno da Corporación. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, mércores 19 de xuño de 2019 A alcaldesa, Margarita Lamela Louzán A secretaria municipal, Rocío Hermida Cancela
01/07/2019 | Administración LocalMunicipal
Fene
Servizos Económicos e Tributarios
Anuncio cobranza padróns marzo programa básico de axuda no fogar e saf a través da lei de dependencia

Por Resolución da Alcaldía núm.645/2019, de 24 de xuño, aprobáronse os padróns fiscais correspondentes ao mes de marzo do 2019 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Asinado dixitalmente en Fene polo alcalde, Gumersindo Pedro Galego Feal, o 26 de xuño de 2019.